Salvator Mundi (Leonardo)

***Salvator Mundi*** é unha pintura de Cristo como Salvator Mundi («Cristo como salvador do mundo») que foi atribuída pola maioría dos eruditos como obra de Leonardo da Vinci desde o seu  redescubrimento en 2005. Esta atribución foi rexeitada por outros especialistas, algúns dos cales postulan que el só contribuíu con certos elementos. Longamente perdida, foi restaurada e exhibida en 2011. A pintura mostra a Cristo, cun vestido renacentista, dando unha bendición coa man dereita levantada e dedos cruzados mentres sostén unha esfera de cristal na súa man esquerda. A pintura foi vendida en poxa por  Christie's en Nova York, o 15 de novembro de 2017, por  USD o que a converte na pintura máis cara xamais vendida.

## Descrición 
A pintura mostra a Cristo como rei e salvador do mundo; representase de fronte, sostendo unha esfera transparente que simboliza a totalidade do cosmos, isto é, a esfera das estrelas fixas que é o máximo ao que alcanza a vista humana. Noutras versións do cadro, sostén un globo  terráqueo en lugar da esfera. Coa outra man, fai o xesto da bendición latina.

### Estado de conservación 
O estado de conservación da obra é mediano, mellor na parte inferior do cadro. O rostro e a cabeza sufriron moitos  repintes. O máis característico de Leonardo é a destra que bendí, pintada nunha vista  escorzada e co característico *sfumato* do mestre. Outras partes son máis mediocres, produto quizais da mala conservación e as restauracións. A cabeza é ríxida e algo desproporcionada, e o seu encaixe co tronco a través do pescozo, pouco convincente, cousa estraña nun artista consumado coñecedor da anatomía humana. As  vestiduras, de cor  azulado con  riberetes de  brocado de ouro, mostran ao Salvador, que aparece cunha incipiente barba e longa cabeleira rizada, cos atributos característicos dos emperadores, con dúas bandas cruzadas sobre o peito.
## Versións e poxa 
Hai, polo menos, doce réplicas da obra, aínda que a máis salientable é a do marqués de Ganay  quen mantiña que a versión baixo a súa posesión desde 1911 era a orixinal. Hai autores que apoian esa opinión mentres outros afirman que pertence ao denominado "círculo de Leonardo". En 1999, poxou a pintura en Sotheby's e conseguiu venderse por 332. 500 dólares. Foi adquirido por un consorcio de  marchantes de arte en 2005.

Unha das tradicionalmente consideradas como copia, redescuberta e restaurada en 2011, foi considerada por parte dos especialistas como a obra que máis probablemente puidese identificarse como o cadro orixinal, aínda que tal extremo non é aceptado por todos. Figurou na exposición "Leonardo da  Vinci: Pintor na Corte de Milán" do 9 de novembro de 2011 ao 5 de febreiro de 2012 na National Gallery de Londres.

O 15 de novembro de 2017 foi poxada en Nova York por un prezo récord de 450,3 millóns de dólares, converténdose na obra de arte máis cara vendida nunha poxa. A casa de poxas Christie's estimara que a obra sería vendida por 100 millóns de dólares.

## Galería 

Ficheiro:Leonardo, salvator mundi prima del restauro.jpg|Estado anterior á restauración da versión da National Gallery.
Ficheiro:School of Leonardo da Vinci, Salvator Mundi, Museo Diocesano, Napoli.jpg|Versión atribuída á escola de Leonardo, antigamente propiedade do marqués de  Ganay.
Ficheiro:Le Sauveur du monde Nancy 250808.jpg|Versión atribuída á escola de Leonardo, actualmente no Museo de Belas artes de Nancy.
Ficheiro:Salvator Mundi - Marco d'Oggiono.jpg|Versión de Marco d'Oggiono, ca. 1494.
Ficheiro:Giampietrino, salvator mundi, inizio XVI sec.JPG|Versión de Giampietrino.

## Notas
## Véxase tamén
### Bibliografía 
* 

### Outros artigos
*Cadros de Leonardo da Vinci
### Ligazóns externas
* *Leonardo’s Salvator Mundi makes auction history*, Christies.com
* Robert Simon, Leonardo da Vinci, *Salvator Mundi*
* Robert Simon, *Leonardo da Vinci Painting Discovered, Painting Gains Attribution After Careful Scholarship and Conservation*, comunicado de prensa, 7 de xullo de 2011
* H. Niyazi, *Authorship and the dangers of consensus* 11 de xullo de 2011